rejauldu/bengali-wikipedia huggingface dataset:
রংপুর (Rangpur) পশ্চিম ভারতের গুজরাতের সৌরাষ্ট্র উপদ্বীপের ভানালার কাছে একটি প্রাচীন প্রত্নতাত্ত্বিক স্থান। এটি খাম্বাৎ উপসাগর এবং কচ্ছ উপসাগরের মধ্যবর্তী প্রান্তে অবস্থিত। এটি সিন্ধু সভ্যতার সময়ের অন্তর্গত, এবং লোথালের বৃহত্তর প্রত্নস্থলের উত্তর-পশ্চিমে অবস্থিত।History of Ancient and Early Medieval India, by Upinder Singh এটি রংপুর সংস্কৃতির (Rangpur culture) জন্য আদর্শ প্রত্নস্থল এবং সিন্ধু উপত্যকা সভ্যতার শেষ পর্যায়ের একটি আঞ্চলিক রূপ যা খ্রিস্টপূর্ব দ্বিতীয় সহস্রাব্দে গুজরাতে বিদ্যমান ছিল।     খনন  থাম্ব| রংপুর ও সিন্ধু সভ্যতার অন্তিম দশার অন্যান্য প্রত্নস্থলের মানচিত্র  ১৯৩১ সালে এম.এস.ভাটসের নেতৃত্বে আর্কিওলজিক্যাল সার্ভে অফ ইন্ডিয়া (এএসআই) ট্রেইল ডিগিং বা পর্যায়ক্রমিক খনন পরিচালনা করে। পরবর্তীতে ঘুরিয়ে (১৯৩৯), দীক্ষিত (১৯৪৭) এবং এস. আর. রাও (১৯৫৩-৫৬) এএসআই প্রকল্পের অধীনে প্রত্নস্থলটি খনন করেন।   এস. আর. রাও ডেপোজিটগুলোকে (খনন করে যা পাওয়া গেল) চারটি পর্যায় অনুযায়ী ভাগ করেন, যার দ্বিতীয় পর্যায় ছিল হরপ্পীয় সংস্কৃতি, যার মধ্যে তিনটি উপ-পর্যায় ছিল। প্রথম পর্যায় ছিল মাইক্রোলিথিক ও মধ্য পুরাপ্রস্তরযুগীয় অবস্থা (রিভার সেকশন) যেখানে তীক্ষ্ণ সরঞ্জাম, চাছনি ও জ্যাসপার (মূল্যবান মণি বিশেষ) পাথরের ব্লেড বা ফলক পাওয়া গেছে। রাও এর দেয়া পর্যায়গুলো:     ১ম পর্যায় - মৃৎশিল্পের সাথে সম্পর্কহীন মাইক্রোলিথিস : ৩০০০ খ্রিস্টপূর্বাব্দ    ২য় পর্যায় - হরপ্পীয় : ২০০০ - ১৫০০ খ্রিস্টপূর্বাব্দ   ২য় পর্যায় বি - শেষ হরপ্পীয় : ১৫০০ - ১১০০ খ্রিস্টপূর্বাব্দ   ২য় পর্যায় সি - হরপ্পার রূপান্তর পর্ব : ১১০০ - ১০০০ খ্রিস্টপূর্বাব্দ   ৩য় পর্যায় - লাস্ট্রাস রেড অয়ার পর্যায় : ১০০০ - ৮০০ খ্রিস্টপূর্ব।     স্থাপত্য ও নগর পরিকল্পনা  রংপুরে নির্মাণ, সরঞ্জাম ও আসবাবপত্রের জন্য আকাসিয়া কাঠ (বাবলা) ব্যবহার করা হত।McIntosh, Jane.(2008) The Ancient Indus Valley : New Perspectives. ABC-CLIO. Page 140     প্রাপ্ত নিদর্শনগুলি   গুটিকাকৃত প্রান্ত এবং খাঁজযুক্ত কাঁধ সহ কালো ও লাল রঙ করা মৃৎশিল্প ও উচ্চ স্কন্ধ বা কাঁধ বিশিষ্ট ভাণ্ড বা বয়াম হল এখানকার প্রাপ্ত নিদর্শন।Archeological Surve of India Publication: Indian Archeology 1955-56. Page 70  এখানে শঙ্খের শিল্পকর্মও পাওয়া গেছে। এখানকার অন্যান্য নিদর্শনগুলোর মধ্যে রয়েছে কুঠার, স্টিয়ালাইট ও কার্নেলিয়ানের গুটিকা এবং মৃত্তিকানির্মিত জিনিসপত্র।     চাষ  রংপুরে বিপুল পরিমাণ উদ্ভিদের দেহাবশেষ পাওয়া গেছে। বাজরা, McIntosh, Jane.(2008) The Ancient Indus Valley : New Perspectives. ABC-CLIO. Page 112  চাল History of Ancient and Early Medieval India, by Upinder Singh (২য় পর্যায় এ) এবং জনার (Period HI) পাওয়া গেছে। Bridget and Raymond Allchin (1968) The Rise of Civilisaton in India and Pakistan. Page 245     আরো দেখুন    সিন্ধু সভ্যতার প্রত্নস্থলের তালিকা   ভারতীয় উপমহাদেশে মৃৎশিল্প   বেট দ্বারকা    তথ্যসূত্র    আরও পড়ুন     বিষয়শ্রেণী:সিন্ধু সভ্যতার স্থানগুলি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:গুজরাতের ইতিহাস বিষয়শ্রেণী:গুজরাতের প্রত্নতাত্ত্বিক স্থান
500px|center সোনোলুমিনেসেন্স (Sonoluminescence) হল আলোর ক্ষুদ্র ক্সুদ্র এক ধরণের বিকিরণ। শব্দের মাধ্যমে যখন কোন তরলের বুদবুদের মধ্যে আন্দোলন সৃষ্টি করা হয় তখন এ বিকিরণ উৎপন্ন হয়। ১৯৩৪ সালে কলোন বিশ্ববিদ্যালয়ে সোনার নিয়ে কাজ করার সময় এই ক্রিয়াটি আবিষ্কৃত হয়। এইচ. ফ্রেঞ্জেল (H. Frenzel) এবং এইচ. শালটেস (H. Schultes) নামক দুজন বিজ্ঞানী ছবির ডেভেলপিং এর কাজে ব্যবহৃত তরলের মধ্যে উচ্চ কম্পাঙ্কের শব্দ প্রেরণ করেন। তারা ভেবেছিলেন এতে ছবি ডেভেলপিং দ্রুততর হবে। কিন্তু তারা লক্ষ্য করলেন যে ডেভেলপিং এর মাধ্যমে প্রাপ্ত ছবিতে কিছু উজ্জ্বল দাগ রয়ে গেছে। তারা তখন বুঝতে পারেন যে তরলের বুদবুদ থেকে আলো নিঃসরিত হচ্ছে।
300px|thumb|ভালোবাসার দেয়াল যাতে আমি তোমাকে ভালোবাসি ২৫০টি ভাষায় ৩১১ বার লেখা আছে। ভালোবাসার দেয়াল (, ল্য ম্যুর দে জ্য তেম, বাংলা অর্থ: আমি তোমাকে ভালোবাসি দেয়াল) হল ভালবাসা প্রসঙ্গে স্থাপিত -এর একটি দেয়াল যা প্যারিসের স্কোয়ার জেয়ঁ-রিক্ত্যুস নামক উদ্যানটিতে অবস্থিত। এটি ২০০০ সালে চারুলিপিবিদ ফ্রেদেরিক বারোঁ এবং প্রাচীরচিত্রকর ক্লের কিতো তৈরি করেন, এটি ৬১২টি খন্ডের কাচের স্তরে আবৃত লাভার টালি দ্বারা নির্মিত হয়েছে, যার উপরে ‘আমি তোমাকে ভালোবাসি’ বাক্যটি ২৫০টি ভিন্ন ভাষায় ৩১১ বার লিপিবদ্ধ করা হয়েছে। প্রত্যেকটি টালির আকার । দেওয়ালে অঙ্কিত লাল রঙের বিক্ষিপ্ত অংশগুলো ভাঙ্গা হৃদয়ের টুকরোর প্রতীক হিসাবে দেখানো হয়েছে।  স্থানটি জনসাধারণের বিনামূল্যে পরিদর্শনের জন্য উন্মুক্ত।   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:প্যারিসের দর্শনীয় স্থান বিষয়শ্রেণী:ভালোবাসা বিষয়শ্রেণী:দেয়াল
শান্তিরাম মাহাতো একজন ভারতীয় রাজনীতিবিদ এবং বর্তমানে পশ্চিমবঙ্গ সরকারের স্বনির্ভর গোষ্ঠী ও স্ব-কর্মসংস্থান এবং পিইউপি বিভাগের মন্ত্রী। তিনি ২০১১ সালের পশ্চিমবঙ্গ রাজ্য বিধানসভা নির্বাচনে বলরামপুর নির্বাচনী এলাকা থেকে নির্বাচিত একজন বিধায়কও। এছাড়াও বিশিষ্ট সমাজকর্মী এবং বর্তমানে হিন্দুস্তান স্কাউটস অ্যান্ড গাইডস অ্যাসোসিয়েশন, মনহমান মালব্য মিশন আইটিও, নয়াদিল্লির রাজ্য সভাপতি।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পুরুলিয়া জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
সরণ্য পোনবণ্ণন (জন্ম:২৬ এপ্রিল ১৯৭০) যিনি শীলা ক্রিস্টিনা রাজ হিসাবে জন্মগ্রহণ করেছিলেন, দক্ষিণ ভারতের জনপ্রিয় চলচ্চিত্র অভিনেত্রী যিনি মূলত তামিল, তেলুগু, মালায়ালাম ভাষার চলচ্চিত্র এবং কয়েকটি কন্নড় ভাষার ছবিতে উপস্থিত হয়েছেন। সারাণ্য মণি রত্নমের নায়কান (১৯৮৭) তে মুখ্য ভূমিকায় আত্মপ্রকাশ করেছিলেন এবং ১৯৮৭-১৯৯৬ সাল পর্যন্ত প্রধান চরিত্রে অভিনয় করেছিলেন। আট বছরের বিরতির পরে তিনি একটি চরিত্র অভিনেত্রী হিসেবে চলচ্চিত্রে ফিরে আসেন উদাহরণস্বরূপ "নায়কের মা" চরিত্রে/বিশেষ অতিথি হয়ে, তিনি এরপর থেকে আর মুখ্য ভূমিকায় অভিনয় করেননি। কর্মজীবন ১৯৮৭-১৯৯৬  পোনবণ্ণন তামিল চলচ্চিত্রের মহানায়ক কমল হাসনের সঙ্গে অভিনয় করার সুযোগ পান মণি রত্নম পরিচালিত নায়কান (১৯৮৭) চলচ্চিত্রতে। তার অভিনীত প্রথম তেলুগু চলচ্চিত্র ছিলো নীরজন্ম, এটি ১৯৮৮ সালে মুক্তি পায়। মামুট্টির সঙ্গে তিনি একটি মালয়ালম চলচ্চিত্রে অভিনয় করার সুযোগ পান, ওটি ১৯৮৯ সালে মুক্তি পায় এবং ওটির নাম ছিলো অর্থম। ১৯৯৬ সালে তিনি চলচ্চিত্র থেকে দূরে সরে যাওয়ার আগে কন্নড় চলচ্চিত্র আপ্পাজিতে অভিনয় করেন, এবং এটিই ছিলো তার অভিনীত প্রথম কন্নড় চলচ্চিত্র। টেলিভিশনে কাজ ১৯৯৫ সালে বিয়ের পর সারাণ্য অভিনয় ছেড়ে দেন। তিনি সান টিভি (তামিল) চ্যানেলে নাটকে অভিনয় জীবন শুরু করে দেন। মুগাংগাল ছিলো তার অভিনীত একটি গুরুত্বপূর্ণ নাটক। চলচ্চিত্র জগতে ফিরে আসা ২০০৩ সালে মুক্তিপ্রাপ্ত তামিল চলচ্চিত্র আলাই-এর মাধ্যমে পোনবণ্ণন আবার চলচ্চিত্রে কাজ করা শুরু করেন, তবে এবার নায়িকা হিসেবে নয়, নায়কের মা হিসেবে, তিনি সিলামবারাসানের মা চরিত্রে অভিনয় করেন, চলচ্চিত্রটিতে তার স্বামী চরিত্রে রঘুবরণ অভিনয় করেছিলেন। ২০০০-এর দশকের মাঝখান দিক পর্যন্ত চলচ্চিত্রে পোনবণ্ণন সহ-অভিনেত্রী হিসেবে কাজ করেন, যেমনঃ রাম, তাবামাই তাবামিরুন্দু এবং এম মাগান।  ২০১০ সালের চলচ্চিত্র তেনমের্কু পারুভাকাত্রু'র জন্য পোনবণ্ণন শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) জেতেন, তিনি চলচ্চিত্রটিতে বীরাইয়া নামের এক বিধবা নারীর চরিত্রে অভিনয় করেছিলেন।  ২০১৬ সালের চলচ্চিত্র আচামিনন্দ্রিতে তিনি খল ভূমিকায় ছিলেন।  ব্যক্তিগত জীবন  পোনবণ্ণনের বাবা এ বি রাজ ছিলেন মালয়ালম চলচ্চিত্র পরিচালক, যিনি ৭৫টি মালয়ালম চলচ্চিত্র পরিচালনা করেছিলেন। অভিনেতা-পরিচালক পোনবণ্ণনের সঙ্গে বিবাহবন্ধনে আবদ্ধ হন সারণ্য ১৯৯৫ সালে এবং তখন থেকেই তার নামের শেষে তার পোনবণ্ণন শব্দটি যুক্ত, পোনবণ্ণন দুই মেয়ে রয়েছে। তথ্যসূত্র  বহিঃসংযোগ    বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তামিল টেলিভিশনের অভিনেত্রী বিষয়শ্রেণী:আলেপ্পির অভিনেত্রী
থাম্ব|দাপ্তরিক প্রতিকৃতি, ২০১৮ রবার্ট অ্যান্ড্রু স্টুনেল, ব্যারন স্টুনেল,  (২৪ নভেম্বর ১৯৪২ – ২৯ এপ্রিল ২০২৪) ছিলেন একজন ব্রিটিশ লিবারেল ডেমোক্র্যাট রাজনীতিবিদ যিনি ১৯৯৭ থেকে ২০১৫ সালে পদত্যাগ না করা পর্যন্ত হ্যাজেল গ্রোভের সংসদ সদস্য হিসাবে দায়িত্ব পালন করেছিলেন এবং তারপর ২০১৫ থেকে হাউস অফ লর্ডসের সদস্য ছিলেন।  ২০১০ থেকে ২০১২ সাল পর্যন্ত তিনি সম্প্রদায় ও স্থানীয় সরকার বিভাগের সংসদীয় আন্ডার সেক্রেটারি হিসেবে দায়িত্ব পালন করেন। তিনি ২০১৫ ডিসসোলিউশন অনার্সে লাইফ পিরেজের জন্য মনোনীত হন।  স্টানেল ২৯ এপ্রিল ২০২৪-এ ৮১ বছর বয়সে মারা যান।   তথ্যসূত্র    আরও পড়ুন      বহিঃসংযোগ   Andrew Stunell MP official constituency website  Profile at the Liberal Democrats    |-  বিষয়শ্রেণী:হ্যাজেল গ্রোভের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:উদার গণতন্ত্রী (যুক্তরাজ্য) এর জীবনকাল পিয়ার বিষয়শ্রেণী:নাইটস ব্যাচেলর বিষয়শ্রেণী:ম্যানচেস্টারের ভিক্টোরিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০২৪-এ মৃত্যু বিষয়শ্রেণী:১৯৪২-এ জন্ম বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
thumb|right| যাদুঘরে পর্তুগিজ ভাষায়  সাও পাওলো শহরে পর্তুগিজ ভাষা ব্রাজিলের সরকারি ভাষা।According to the Brazil Constitution, article 13:  "A língua portuguesa é o idioma oficial da República Federativa do Brasil." দেশের প্রায় ৯৬% লোক পর্তুগিজ ভাষাতে কথা বলে। এখানকার প্রত্যন্ত অঞ্চলে প্রায় ১৯০টি আদিবাসী আমেরিকান ভাষা প্রচলিত। এগুলির প্রতিটিতে বক্তাসংখ্যা খুবই কম এবং বর্তমানে এগুলির অনেকগুলির অস্তিত্ব হুমকির সম্মুখীন। সব মিলিয়ে আদিবাসী ভাষাগুলিতে মাত্র কয়েক লক্ষ লোক কথা বলে। এদের মধ্যে সবচেয়ে বেশি বক্তাবিশিষ্ট ভাষাগুলি হল বানিওয়া ভাষা, গুজাজারা ভাষা, গুয়ারানি ভাষা, কাইংগাং ভাষা, তেরেনা ভাষা, তিকুনা ভাষা এবং ইয়ানোমামি ভাষা। এছাড়াও এখানে মেনোনাইট জার্মান ভাষা এবং রোমানি ভাষার উল্লেখযোগ্য সংখ্যক বক্তা আছে। আরও বেশ কিছু অভিবাসী ভাষা এখানে প্রচলিত, যেমন জাপানি ভাষা, জার্মান ভাষা এবং ইতালীয় ভাষা। আন্তর্জাতিক কাজকর্মে ইংরেজি ভাষার ব্যবহার আগের চেয়ে বেড়েছে।   তথ্যসূত্র    বহিঃসংযোগ   ব্রাজিলের ভাষার উপর এথনোলগ-এর রিপোর্ট  বিষয়শ্রেণী:ব্রাজিল বিষয়শ্রেণী:দক্ষিণ আমেরিকার ভাষা বিষয়শ্রেণী:ব্রাজিলের ভাষা
নাবিকদের মসজিদ (মন্টিনিগ্রিন : Морнарска џамија বা Mornarska Džamija; আলবেনিয়ান: Xhamia e Detarëve) হলো উলকিঞ্জ, মন্টিনিগ্রোতে একটি গুরুত্বপূর্ণ ল্যান্ডমার্ক যা একসময় বাতিঘর হিসেবে কাজ করত।Vjerski objekti u Ulcinju, Visit Montenegro   ইতিহাস  মসজিদটি প্রথম ১৪ শতকে মুরদের দ্বারা নির্মিত হয়েছিল। ধারণা করা হয় যে তারা মসজিদটি নির্মাণ করেছিলেন যাতে তাদের ব্যবসায়ীরা ভাইয়েরা অ্যাড্রিয়াটিক উপকূলের এই অংশে ব্যবসা করার সময় নামায পড়তে পারে। উলসিঞ্জে ইসলাম প্রতিষ্ঠিত হওয়ার আগে মসজিদটি নির্মিত হয়েছিল। ১৫৭১ সালে সমুদ্রের তীরে এই পবিত্র স্থানটি খুঁজে পেয়ে অটোমানরা যথেষ্ট বিস্মিত হয়েছিল। বাম|থাম্ব| মসজিদটির ছবি, ১৯০৭ সালে এডিথ ডারহাম ছবিটি তুলেছিলেন স্কুটারির ইব্রাহিম পাশা (১৭৯৭-১৮০৯) ক্রুসির যুদ্ধে বেঁচে থাকার আল্লাহর কাছে কৃতজ্ঞতা আদায় করার জন্য মসজিদটি পুনর্নির্মাণ করেছিলেন। তিনি উলসিঞ্জ নাবিকদের মসজিদটি উৎসর্গ করেছিলেন, যারা তার পরিবারের সাফল্যে অনেক অবদান রেখেছিলেন, তাই নাম - নাবিকদের মসজিদ। ছোট সাংস্কৃতিক কেন্দ্রটি ১৭৯৮ সালে প্রতিষ্ঠিত হয়েছিল এবং এটি একটি ধর্মীয় বিদ্যালয় এবং ভ্রমণকারী ও দরিদ্রদের জন্য আশ্রয় হিসাবেও ব্যবহৃত হতো।  মসজিদটি ১৯৩১ সালে বন্ধ করা হয়।  ১৮৮০ সালে, উলসিঞ্জ গ্রেট পাওয়ার বাহিনী দ্বারা দখল করা হয়েছিল এবং মন্টিনিগ্রোর প্রিন্সিপালিটিকে দেওয়া হয়েছিল। প্রথম বিশ্বযুদ্ধের পর মন্টিনিগ্রো সার্ব, ক্রোয়াট এবং স্লোভেন রাজ্যের অংশ হয়ে ওঠে। ১৯৩১ সালে সামরিক বাহিনী মসজিদটি ভেঙে দেয়। ৮১ বছর পর তুরস্কের আলানিয়ার বেসরকারি বিনিয়োগকারীরা, মন্টেনিগ্রোর ইসলামিক ইউনিয়ন এবং উলসিঞ্জের পৌরসভার সহায়তায় এটি পুনর্নির্মাণ করেন।  মন্টিনিগ্রোর একটি অংশ হিসেবে, অটোমান সাম্রাজ্যের নিয়ন্ত্রণে, উলসিঞ্জ ধর্ম ও ঐতিহ্য উভয় ক্ষেত্রেই একীভূত হয়েছিল। স্থানীয় প্রচলিত সামাজিক রীতিনীতি নির্দেশ করে যে, যেকোনো বড় ঘটনা বা যুদ্ধের পরে, শহরের বাসিন্দাদের আল্লাহর প্রতি তাদের কৃতজ্ঞতার প্রতীক হিসাবে একটি মসজিদ নির্মাণ করা হতো। উপরন্তু, মসজিদগুলি একটি শহরের প্রধানের প্রতিনিধিত্ব করে, যা এর স্থাপত্য এবং আধ্যাত্মিক জীবনকে প্রভাবিত করে।  মসজিদের আশেপাশের ব্যক্তিগত বাড়িগুলিকে ঐখানে জমায়েত লোকদের জন্য মনোনীত করা হয়েছিল। অতএব, অবসর সময় এবং পারিবারিক জীবন প্রতিদিনের নামাযের সাথে আরও সম্পূর্ণরূপে একীভূত হয়ে ওঠে।  ৪ নভেম্বর ২০১৩-এ, বজ্রপাতে মিনারের শীর্ষ আংশিকভাবে ক্ষতিগ্রস্ত হয়।   আরও দেখুন    উলকিঞ্জ  উলসিঞ্জের মসজিদের তালিকা  প্রাচীনতম মসজিদের তালিকা   তথ্যসূত্র   বিষয়শ্রেণী:মন্টিনিগ্রোর মসজিদ বিষয়শ্রেণী:উইকিউপাত্তে স্থানাঙ্ক আছে
মুরাদনগর সদর বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন  এ ইউনিয়নের আয়তন ১৫ বর্গ কিলোমিটার।   অবস্থান ও সীমানা  মুরাদনগর উপজেলার পশ্চিমাংশে মুরাদনগর সদর ইউনিয়নের অবস্থান। এ ইউনিয়নের উত্তরে রামচন্দ্রপুর দক্ষিণ ইউনিয়ন ও কামাল্লা ইউনিয়ন, পূর্বে নবীপুর পশ্চিম ইউনিয়ন, দক্ষিণ-পূর্বে ধামঘর ইউনিয়ন, দক্ষিণে জাহাপুর ইউনিয়ন এবং পশ্চিমে হোমনা উপজেলার ভাসানিয়া ইউনিয়ন অবস্থিত।   প্রশাসনিক কাঠামো  মুরাদনগর সদর ইউনিয়ন মুরাদনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।   শিক্ষা  এখানে শিক্ষার উন্নয়নের পেছনে বিরাট ভূমিকা রেখেছেন মরহূম প্রফেসর শামসুল হল মোল্লা যিনি ঢাকা বিশ্ববিদ্যালয়ের গণিত বিভাগের একজন শিক্ষক ছিলেন। তিনি  এই এলাকায় ১টি কলেজ ও ১টি উচ্চবিদ্যালয় নিজ অর্থায়নে নির্মাণ করেন‌। সেই সাথে ১টি মাদরাসাও নির্মাণ করেন। তিনি এখন এলাকার  একজন আদর্শ ব্যক্তি হিসেবে পরিচিত।   শিক্ষা প্রতিষ্ঠান  কলেজ  কাজী নোমান আহমেদ কলেজ  চাদমিয়া মোল্লা ডিগ্রি কলেজ   বিদ্যালয়  নূরূননাহার বালিকা বিদ্যালয়  ডিআর সরকারি উচ্চ বিদ্যালয়  তায়মোস বেগম উচ্চ বিদ্যালয়   মাদ্রাসা  মোসলেমিয়া ইসলামিয়া দাখিল মাদ্রাসা   খাল ও নদী   গোমতী নদী  বুড়ি নদী   হাট-বাজার   মুরাদনগর বাজার  ধনী রামপুর বাজার  আলীরচর বাজার  ইউছুফনগর বাজার   আরও দেখুন   মুরাদনগর উপজেলা  মুরাদনগর থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
ইথিওপিয়া–সোমালিয়া যুদ্ধ বা ওগাদেন যুদ্ধ ছিল ১৯৭৭ সালের জুলাই থেকে ১৯৭৮ সালের মার্চ পর্যন্ত বিরোধপূর্ণ ওগাদেন অঞ্চল নিয়ে ইথিওপিয়া ও সোমালিয়ার মধ্যে সংঘটিত একটি যুদ্ধ। সোমালিয়া কর্তৃক ইথিওপিয়া আক্রমণের মধ্য দিয়ে এই যুদ্ধ শুরু হয়েছিল.।  সোভিয়েত ইউনিয়ন সোমালি আক্রমণের বিরোধিতা করে এবং ইথিওপিয়াকে সমর্থন করতে শুরু করে, অন্যদিকে মার্কিন যুক্তরাষ্ট্র ইথিওপিয়াকে সমর্থন দেয়া থেকে বিরত থেকে সোমালিয়াকে সহায়তা করতে থাকে। যুদ্ধের প্রথম দিকে ইথিওপিয়া শোচনীয় পরাজয় বরণ করার সম্মুখীন হয়। তখন সোভিয়েত ইউনিয়ন ইথিওপিয়াকে নিশ্চিত পরাজয়ের হাত থেকে রক্ষা করার জন্য আকাশপথে ৭০০ কোটি মার্কিন ডলার সমমূল্যের সামরিক সহায়তা প্রদান করে। তদুপরি ১,৫০০ সোভিয়েত সামরিক উপদেষ্টা, ১৬,০০০ কিউবান সৈন্য এবং ২ ব্রিগেড দক্ষিণ ইয়েমেনি সৈন্য ইথিওপীয় বাহিনীর সঙ্গে একত্রে সোমালি বাহিনীর বিরুদ্ধে যুদ্ধ করে। ১৯৭৮ সালে মার্কিন যুক্তরাষ্ট্রের মধ্যস্থতায় যুদ্ধবিরতি স্বাক্ষরিত হয়। তবে তা সত্ত্বেও ১৯৮০ সাল পর্যন্ত ওগাদেনের অধিকাংশ সোমালিয়ার দখলে থেকে যায়।   তথ্যসূত্র   বিষয়শ্রেণী:আফ্রিকার ইতিহাস বিষয়শ্রেণী:সোভিয়েত ইউনিয়নের যুদ্ধ বিষয়শ্রেণী:স্নায়ুযুদ্ধ দ্বন্দ্ব বিষয়শ্রেণী:ছায়াযুদ্ধ বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ বিষয়শ্রেণী:কিউবা জড়িত যুদ্ধ
এলিজাবেথ এল. ম্যাককিনন (১৩ জানুয়ারী ১৯২৫ – ২৪ জুন ১৯৮১) ছিলেন একজন অস্ট্রেলীয় স্প্রিন্টার, যিনি লন্ডনে ১৯৪৮ সালের গ্রীষ্মকালীন অলিম্পিকে সতীর্থ শার্লি স্ট্রিকল্যান্ড, জুন মাস্টন এবং জয়েস কিং -এর সাথে ৪ x ১০০ মিটার রিলেতে রৌপ্য পদক জিতেছিলেন।   তথ্যসূত্র    প্রোফাইল  স্পোর্টস রেফারেন্স ডট কম-এ বেটি ম্যাককিননের প্রোফাইল বিষয়শ্রেণী:১৯২৫-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:অলিম্পিক নারী স্প্রিন্টার বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী বিষয়শ্রেণী:১৯৪৮ গ্রীষ্মকালীন অলিম্পিকের পদক বিজয়ী বিষয়শ্রেণী:অস্ট্রেলীয় নারী স্প্রিন্টার বিষয়শ্রেণী:১৯৪৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অলিম্পিক রৌপ্যপদক বিজয়ী অস্ট্রেলীয় বিষয়শ্রেণী:নিউ সাউথ ওয়েলসের নারী ক্রীড়াবিদ
রোশনাই গেট () বা "আলোর দরজা" পাকিস্তানের পাঞ্জাবের লাহোরের ওয়াল্ড সিটি লাহোরের তেরোটি গেটের মধ্যে একটি। এটি মুঘল এবং পরবর্তী শিখ আমলে সম্রাট এবং অভিজাতদের লাহোরের প্রধান প্রবেশদ্বার ছিল।  এর বর্ধিত উচ্চতা এবং প্রস্থ সম্রাটদের হস্তীর কাফেলা দ্বারা এটির ব্যবহারের প্রমাণ। যেহেতু একসময় ইরাবতী নদীটি লাহোর দুর্গ এবং বাদশাহী মসজিদের উত্তর দেয়াল বরাবর প্রবাহিত হয়েছিল, তাই যাত্রীদের সহায়তার জন্য রাতের বেলা এই দরজাটি প্রচুর আলোকিত করা হত। এই কারণেই এই গেটটির নামকরণ করা হয়েছে "রোশনাই দরজা" বা "আলোর দরজা" হিসেবে। এটি লাহোরের ফটকগুলির মধ্যে প্রাচীনতম হিসাবে বিবেচিত হয় এবং এটি কেবলমাত্র ফটক যা এটির মূল আকারে সংরক্ষণ করা হয়েছে।   গ্যালারী    আরও দেখুন    লাহোর  লাহোর দুর্গ  বাদশাহী মসজিদ   বহিঃসংযোগ    ওয়াল্ড সিটির তেরটি গেট রয়েছে  বিষয়শ্রেণী:পাকিস্তানের বিশ্ব ঐতিহ্যবাহী স্থান বিষয়শ্রেণী:লাহোরের তোরণ বিষয়শ্রেণী:উইকিউপাত্তে স্থানাঙ্ক আছে
গাওদিয়া ইউনিয়ন বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।   ভৌগোলিক উপাত্ত   গাওদিয়া ইউনিয়নের আয়তন- ৩৭৩১ একর। গ্রাম - ১৪ টি (২টি পদ্মার করাল গ্রাসে ভেঙ্গে গেছে)।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী গাওদিয়া ইউনিয়নের মোট জনসংখ্যা ১৮৯৭৯ জন। এদের মধ্যে ৯২৪৮ জন পুরুষ এবং ৯৭৩১ জন মহিলা।   ইতিহাস    শিক্ষা  শিক্ষার হার - ৫৪.৭০ %  প্রাথমিক বিদ্যালয় - ১০ টি মাধ্যমিক বিদ্যালয় - ১ টি মাদরাসা - ৩ টি    অর্থনীতি    উল্লেখযোগ্য ব্যক্তি   মানিক বন্দ্যোপাধ্যায় - কথাসাহিত্যিক।  সাগুফতা ইয়াসমিন এমিলি -জাতীয় সংসদ (মুন্সীগঞ্জ-২), সাবেক হুইপ।  রজনীনাথ রায় - বাঙালি সমাজসেবী  ওয়াসিম ফারুক - লেখক গবেষক ও কলামিষ্ট   দর্শনীয় স্থান   শামুরবাড়ী গ্রামের দৃষ্টি নন্দন হাসপাতাল ও পদ্মার নদী।   বিবিধ    আরও দেখুন    বহিঃসংযোগ    তথ্যসূত্র   বিষয়শ্রেণী:লৌহজং উপজেলার ইউনিয়ন
প্রচেত গুপ্ত (১৪ অক্টোবর ১৯৬২) একজন বাঙালি সাহিত্যিক এবং সাংবাদিক। ২০০৭ খ্রিষ্টাব্দে পরিচালক তরুণ মজুমদার তার 'চাঁদের বাড়ি' উপন্যাসটি অবলম্বনে একটি বাঙলা চলচ্চিত্র তৈরি করেন। ২০১১ খ্রিষ্টাব্দে তার 'চোরের বউ' গল্পটি অবলম্বনে পরিচালক শেখর দাস 'নেকলেস' নামের একটি চলচ্চিত্র তৈরি করেন। তিনি সমকালীন বাংলা সাহিত্যের একটি পরিচিত নাম। তার কিছু গল্প হিন্দি, ওড়িয়া এবং মারাঠি ভাষাতে অনূদিত হয়েছে। তিনি বাংলা পত্রিকা যেমন 'উনিশ কুড়ি', 'সানন্দা' এবং 'দেশ'-এর নিয়মিত লেখক।  ২০২২ সালের ডিসেম্বরে গুপ্তকে এবিপি আনন্দ সেরা বাঙালি পুরস্কারে ভূষিত করে।  প্রাথমিক জীবন প্রচেত গুপ্তর জন্ম কোলকাতার বাঙ্গুর অ্যাভিনিউতে একটি বৈদ্য পরিবারে। তিনি বাঙ্গুর বয়েজ স্কুলে পড়াশোনা করেছিলেন। তিনি ছোটবেলা থেকেই লেখালেখি আরম্ভ করেন। মাত্র বারো বছর বয়েসে তার প্রথম গল্প আনন্দমেলা পত্রিকায় প্রকাশিত হয়। তিনি কলকাতা বিশ্ববিদ্যালয়ের অধীনে স্কটিশ চার্চ কলেজ থেকে অর্থনীতিতে স্নাতক হন।  সাহিত্য কর্ম প্রচেত গুপ্তর প্রথম উপন্যাস 'আমার যা আছে' ২০০৪ খ্রিষ্টাব্দে আনন্দলোক পত্রিকায় প্রকাশিত হয়। তার প্রথম শিশুদের জন্য লেখা উপন্যাস 'লাল রঙের চুড়ি' একই বছরে আনন্দমেলায় প্রকাশিত হয়েছিল।  গ্রন্থতালিকা  আমার যা আছে (দে’জ পাবলিশিং, ২০০৪)  আশ্চর্য পুকুর (মিত্র ও ঘোষ, ২০০৭)  তিন নম্বর চিঠি  পঞ্চাশটি গল্প  শূন্য খাম  রূপোর খাঁচা  নীল আলোর ফুল  কাঞ্চনগড়ের কোকিলস্যার  চোরের বউ  চাঁদ পড়ে আছে  রাজকন্যা  প্রচেত গুপ্তর গল্প  ঝিলডাঙার কন্যা  যাদব বাবু মিথ্যে বলেন না  অপারেশন সিংহদুয়ার  শহিদ ভূপতি সেন কলোনি  চিরুনি সুদক্ষিণা সিদ্ধান্ত নিয়েছেন  প্রিয় বান্ধবীকে  কল্যাণপুরের কাণ্ড  স্বপ্নের চড়াই  রানিপুরের কাপুরুষ  আমার পরাণ যাহা চায়  দেরি হয়ে গেছে  যাবজ্জীবন  এক যে ছিল সাগর  ভাগ্যিস এমন হয় না  প্লিজ, দরজাটা খুলুন  পাখির ডাক  কোথাও নয়  জলে অঙ্ক  একটু পরে রোদ উঠবে  ছাদে কে হাঁটে  তথ্যসূত্র  বহিঃসংযোগ    গুডরিডসে প্রচেত গুপ্ত  রকমারি ডট কমে প্রচেত গুপ্ত  প্রচেত গুপ্তের গল্প - পরবাস ডট কম  মুখোমুখি প্রচেত গুপ্ত - এবেলা ডট কম  প্রচেত গুপ্তর সাগর হইতে সাবধান   বিষয়শ্রেণী:১৯৬২-এ জন্ম বিষয়শ্রেণী:বাঙালি ঔপন্যাসিক বিষয়শ্রেণী:বাঙালি ছোটগল্পকার বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:জীবিত ব্যক্তি বিষয়শ্রেণী:বাংলা ভাষার লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পিরোজপুরের ব্যক্তি বিষয়শ্রেণী:পিরোজপুর জেলার লেখক
পিরামালাই কাল্লার হল কাল্লারদের একটি উপজাতি এবং সেই হিসেবে তারা মুক্কুলাথর সম্প্রদায়ের একটি অংশ যেটি আবার মারাভার এবং আগমুদয়ার জাতিগুলিকেও অন্তর্ভুক্ত করে। তারা তামিলনাড়ুর সর্বাধিক অনগ্রসর শ্রেণী / ডিনোটিফাইড শ্রেণীর অন্তর্গত।http://www.bcmbcmw.tn.gov.in/bclist.htm   ইতিহাস  ১৬৪৫, ১৬৫২, ১৬৫৫ এবং ১৬৫৬ তারিখের তাম্র ফলকের শিলালিপিগুলি পিরামালাই কাল্লার সম্পর্কে সবচেয়ে গুরুত্বপূর্ণ তথ্য সরবরাহ করেছে। এই অনুসারে, থিরুমলাই নায়কের আমলে, সম্প্রদায়ের সদস্যদের গ্রামের রক্ষক ("কাভালকার") হিসাবে নিযুক্ত করা হয়েছিল। কোন গ্রামের রক্ষণাবেক্ষণের জন্য দায়ী পিরামালাই কাল্লার গোষ্ঠীকে সেই গ্রামে যে কোনও চুরির জন্য ক্ষতিপূরণ দিতে হত।  পিরামালাই কাল্লারদের স্থানীয় সর্দারেরা, যেমন তিরুমাল পিন্না থেভার, পঞ্চায়েত সংগঠিত করে বিচারকের দায়িত্ব পালন করতেন। এটি ১৬৫৫ সালের শিলালিপিতে বর্ণিত হয়েছে।  তাদের বিচার বিভাগ ও শাসন-প্রণালীর আলাদা আলাদা ব্যবস্থা ছিল। তারা ব্রিটিশ শাসনে যোগ দিতে অস্বীকার করে। ১৭৬৭ সালে, মেলুরের কাছে প্রায় ৫০০০ কাল্লারকে ব্রিটিশ বাহিনী একদিনে হত্যা করেছিল কারণ তারা কর দিতে অস্বীকার করেছিল।  ব্রিটিশ শাসনের সূচনা এবং নায়ক রাজবংশের পতনের সাথে, পিরামালাই কাল্লাররা প্রহরী হিসাবে তাদের কাজ হারাতে শুরু করে। তারা ১৮০০ - ১৮০১ সালের দক্ষিণ ভারতীয় বিদ্রোহে অংশগ্রহণ করেছিল, যার ফলে মাদুরাই এবং পার্শ্ববর্তী অঞ্চলগুলি ব্রিটিশ শাসনের অধীনে আসে। বিদ্রোহী কাল্লাররা কর দিতে অস্বীকৃতি জানালে ব্রিটিশরা কাভালকার প্রথা বাতিল করে।K. Gowri, Madurai under the English East India Company (1801 – 1857),Raj Publishers, Madurai, 1987, p.9.   পিরামালাই কাল্লাররা দরিদ্র হতে শুরু করে এবং জমি চাষের উপর নির্ভরশীল হয়ে পড়ে, সেইসঙ্গে তারা ব্রিটিশদের প্রতি বিরোধিতা অব্যাহত রেখেছিল।David Arnold ‘Dacoity and Rural Crime in Madras’, The Journal of Peasant Studies, Vol.6, No.2, January 1979, p.158 তারা অপরাধী উপজাতি আইনের (সিটিএ)  অধীনে একটি অপরাধী উপজাতি হিসাবে শ্রেণীবদ্ধ হয়েছে।   ১৯২০ সালের ৩রা এপ্রিল তারিখে পেরুঙ্গামানল্লুর গ্রামে পিরামালাই কাল্লারদের একটি দল সিটিএ এর প্রতিবাদে ব্রিটিশদের বিরুদ্ধে যুদ্ধ করে। গ্রামের একটি স্মৃতিস্তম্ভে ১৬ জন বাসিন্দার নাম রয়েছে যারা ঘটনার সময় গুলিবিদ্ধ হয়ে মারা গিয়েছিল। সিটিএ আইনটি, যা মূলত ১৮৭১ সালে প্রবর্তিত হয়েছিল এবং তারপর ১৯১১ সালে সংশোধিত হয়েছিল, সেটি ১৯৪৮ সালে বাতিল করা হয়।   তথ্যসূত্র  টীকাউদ্ধৃতি   আরও পড়ুন      বিষয়শ্রেণী:তামিলনাড়ুর সামাজিক গোষ্ঠী বিষয়শ্রেণী:ভারতের চিহ্নিত উপজাতি বিষয়শ্রেণী:ভারতের বিমুক্ত জাতি
পটাশিয়াম পারআয়োডেট একটি অজৈব লবণ, যার আণবিক সংকেত KIO4 । একটি পটাশিয়াম ক্যাটায়ন এবং একটি পারআয়োডেট অ্যানায়ন দ্বারা এটি গঠিত, যা পারআয়োডিক অ্যাসিড এর পটাশিয়াম লবণ হিসাবে গণ্য করা যেতে পারে। অন্যান্য সাধারণ পারআয়োডেটসমূহ, যেমন সোডিয়াম পারআয়োডেট এবং পারআয়োডিক এসিড এর চেয়ে পটাশিয়াম পারআয়োডেট ভিন্নধর্মী। এটি শুধুমাত্র মেটাপারআয়োডেট রুপেই পাওয়া যায়।  প্রস্তুতি  পটাশিয়াম আয়োডেট এর জলীয় দ্রবণকে ক্লোরিন এবং পটাশিয়াম হাইড্রোক্সাইড দ্বারা জারিত করে পটাশিয়াম পারআয়োডেট তৈরী করা যেতে পারে ।  KIO3 + Cl2 + 2 KOH → KIO4 + 2 KCl + H2O  এটি পটাশিয়াম আয়োডেট এর তাড়িৎ জারণ দ্বারাও উৎপন্ন করা যেতে পারে।  রাসায়নিক বৈশিষ্ট্য  ৫৮২° সে. তাপমাত্রায় পটাশিয়াম পারআয়োডেট বিশ্লেষিত হয়ে পটাশিয়াম আয়োডেট এবং অক্সিজেন গঠন করে । এটি পানিতে সামান্য দ্রবণীয় । KIO4 চতুষ্কোণাকার স্ফটিক ঘঠন করে ।  তথ্যসূত্র  বিষয়শ্রেণী:অজৈব যৌগ বিষয়শ্রেণী:পটাশিয়াম যৌগ বিষয়শ্রেণী:অক্সিজেন যৌগ বিষয়শ্রেণী:আয়োডিন যৌগ বিষয়শ্রেণী:পারআয়োডেট বিষয়শ্রেণী:জারক
ডান|80x80পিক্সেল|বাংলাদেশের প্রথাগত রিকশা ডান|80x80পিক্সেল|সিডনি হাওয়ার্ড  ... ঢাকা শহরকে বিশ্বের রিকশা রাজধানী বলা হয়? (চিত্রে)  ... গুটিদাড়া খেলা হয় মহিষের শিং থেকে বানানো ঘুঁটি দিয়ে?  ... ইকরাম সেহগাল প্রথম পাকিস্তানি যুদ্ধবন্দি যিনি ভারতীয় বন্দিশিবির থেকে পালিয়েছিলেন?  ... সংশপ্তক নাটকে অভিনয়ের কারণে হুমায়ুন ফরিদী দর্শকদের কাছে কানকাটা রমজান নামে পরিচিতি লাভ করেন?  ... যুক্তফ্রন্ট ১৯৫৪ সালের পূর্ববঙ্গ নির্বাচনে প্রতীক হিসেবে লাঙ্গল নিতে চাইলেও ব্রিটিশ ভারতে ব্যবহৃত হওয়ায় নৌকাকেই বেছে নিতে হয়েছিল?  ... সিডনি হাওয়ার্ড একাডেমি পুরস্কারের ইতিহাসে প্রথম ব্যক্তি (দ্বিতীয় চিত্রে), যিনি গন উইথ দ্য উইন্ড (১৯৩৯) চলচ্চিত্রের জন্য মরণোত্তর মনোনায়ন পেয়ে শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন?